Sidste år blev Martin Nielsen ramt af en blodprop i hjernen. Han blev lam i venstre side, og er i dag bundet til sin kørestol. - Jeg har det ad helvede til, jeg kan jo ingen steder komme, konstaterer Martin Nielsen. For tre uger siden kom han hjem, men har ikke kunnet gå på toilettet før i mandags, hvor han fik installeret de nødvendige kørestolsramper. Imens har hjemmehjælpere vasket ham i sengen. Selvom ramperne nu er på plads har kommunen stadig ikke fået installeret en trappelift, så Martin Nielsen kan komme ud af døren. Kommunens Handicapforvaltning erkender at det er lang tid at vente. - Jeg synes ikke, det er rimeligt, at der sidder nogen inde, som gerne vil ud, men jeg håber, vi får den lift så hurtigt som muligt, så den kan blive etableret hos ægteparret, siger vicedirektør Bo Pedersen fra Handicapforvaltningen i Aalborg Kommune til TV2 Nord.
En 76-årig mand fra Nørre Uttrup er fanget i sit eget hjem. Han er kørestolsbruger og har i flere uger ventet på en lift fra Aalborg Kommune. Ifølge kommunen kommer han til at vente længe endnu